Evelina Daciūtė

**Evelina Daciūtė** (g. 1975 m. sausio 30 d. Vilnius ) - Lietuvos vaikų rašytoja, žurnalistė.

## Biografija
Evelina Daciūtė gimė 1975 metais Vilniuje. Po studijų Vilniaus universitete dirbo žiniasklaidoje žurnaliste, komunikacijos specialiste. Kaip rašytoja Evelina Daciūtė literatūroje debiutavo 2014 metais, kai dienos šviesą išvydo pirmoji jos knyga vaikams „Meškių istorijos. Lubinų labirintas“ (iliustravo Rasa Kaper). Nuo to laiko pasirodė dar keliolika knygų vaikams ir ne tik jiems. Pirmoji apdovanota Evelinos knyga – „Drambliai eina į svečius“: už ją kartu su iliustruotoja Inga Dagile 2015 metais iš IBBY Lietuvos skyriaus gavo geriausios knygos mažiausiems apdovanojimą. Žinomiausia rašytojos knyga – „Laimė yra lapė“. Iliustracijas jai kūrė Aušra Kiudulaitė. Pagal šią knygą pastatyti spektakliai Lietuvoje ir Slovakijoje, ji išversta ir išleista jau keliolikoje užsienio šalių: galima skaityti anglų, kinų, estų, latvių, rumunų, slovakų, ukrainiečių, kroatų, turkų, arabų ir kitomis kalbomis. 2019 metais Amerikos bibliotekininkų asociacija už knygą „Laimė yra lapė“ skyrė „The Batchelder“ apdovanojimą, kuris teikiamas už išskirtinę JAV išleistą, tačiau ne anglų kalba parašytą knygą. Kiti apdovanojimai: IBBY Lietuvos skyriaus Domicelės Tarabildienės premija už gražiausią metų knygą, Bolonijos mugės, Pietų Korėjos Nami bei Šardžos iliustruotojų parodų diplomai, už iliustracijas „Laimė yra lapė“ įtraukta į IBBY garbės sąrašą, taip pat pateko į reikšmingiausių pasaulio knygų vaikams katalogą „Baltieji varnai / The White Ravens“. 2021-ųjų Knygos meno konkurse į gražiausių knygų būrį pateko Agnės Nananai iliustruota Evelinos poezijos knyga vaikams „Paslapčiausia paslaptis“, šios knygos iliustracijos taip pat apdovanotos specialiuoju prizu Šardžos iliustruotojų parodoje; 2022-aisiais – knyga „Duobė“, kuriai iliustracijas sukūrė Julija Skudutytė Knygos meno konkurse apdovanota Vilniaus dailės akademijos apdovanojimu. 

Rašytojos karjerą pradėjo gyvendama Kinijoje, tęsė JAV ir Lietuvoje. 2019 metais Evelinai Daciūtei įteiktas „Globalios Lietuvos“ apdovanojimas už Lietuvos vardo garsinimą pasaulyje.

## Apdovanojimai
*2021 leidyklos "Alma Littera" Vaikų literatūros konkurso laureatė

*2019 „Globalios Lietuvos“ apdovanojimas už Lietuvos vardo garsinimą pasaulyje 

*2019  Amerikos bibliotekininkų asociacijos apdovanojimas „The Batchelder“ už knygą „Laimė yra lapė“

*2018 knyga "Laimė yra lapė" (Evelina Daciūtė, Aušra Kiudulaitė, išleido "Tikra knyga") paskelbta 2017 m. Metų knyga vaikams

*2017 knyga "Laimė yra lapė" įtraukta į "IBBY Honour List 2018"

*2017 knyga "Laimė yra lapė" įtraukta į White Ravens katalogą

*2015 knyga "Drambliai ėjo į svečius"  IBBY Lietuvos skyriaus paskelbta Geriausia knyga mažiausiems

## Bibliografija
"Loris Lėtapėdis", iliustravo Greta Duobienė,  "Alma Littera", 2023 Vilnius

"Pasakojimas apie katiną ir tulpę",  iliustravo Aušra Kiudulaitė, "Alma Littera", 2022 Vilnius

"Ševeliūra",  iliustravo Agnė Nananai, "Alma Littera", 2022 Vilnius

"Geriausia gimtadienio dovana",  iliustravo Viktorija Ežiukas,  "Alma Littera",  2022 Vilnius

"Duobė", iliustravo Julija Skudutytė, "Aukso žuvys", 2021 Vilnius

"Kas pažįsta Šmikį Bilbą", iliustravo Viktorija Ežiukas,  "Alma Littera",  2021 Vilnius

"Diena, kai nenutiko nieko", iliustravo Greta Alice, "Alma Littera",  2021 Vilnius

"Žuvys fontanuose", iliustravo Aušra Kiudulaitė, "Dvi tylos", 2020 Vilnius

"Paslapčiausia paslaptis", iliustravo Agnė Nananai, "Alma Littera", 2020 Vilnius

"Kaip šuo ir banginis išgelbėjo Vilnių", iliustravo Diana Molytė, "Tikra knyga", 2017 Vilnius

"Laimė yra lapė", iliustravo Aušra Kiudulaitė,  "Tikra knyga", 2016 Vilnius

"Meškių istorijos. Svajonių sodas",  iliustravo Rasa Kaper, "Tikra knyga", 2016 Vilnius

"Drambliai ėjo į svečius", iliustravo Inga Dagilė, "Tikra knyga", 2015 Vilnius / 2018 Vilnius

"Meškių istorijos: Meškiai eina į mokyklą", iliustravo Rasa Kaper, "Tikra knyga", 2015 Vilnius / "Alma Littera" 2022 Vilnius

"Meškių istorijos. Medaus mainai",  iliustravo Rasa Kaper, "Tikra knyga", 2015 Vilnius

"Meškių istorijos. Lubinų labirintai", iliustravo Rasa Kaper, "Tikra knyga", 2014 Vilnius

## Išnašos

### Šaltiniai
https://www.ala.org/news/press-releases/2019/01/2019-batchelder-award-honors-thames-hudson-fox-swing

https://lithuanianculture.lt/lietuvos-kulturos-gidas/2020/12/08/evelina-daciute/?highlight=%22daci%C5%ABt%C4%97%22

https://lithuanianculture.lt/kulturos-naujienos/2018/04/08/lietuvos-rasytojai-londone-pristatys-savo-kuryba-ir-per-literatura-atvers-musu-sali-pasauliui/?highlight=%22daci%C5%ABt%C4%97%22

https://www.15min.lt/kultura/naujiena/literatura/e-daciutes-poezija-su-tikromis-istorijomis-vizitas-pas-l-vince-skrydys-lektuvu-su-vaiku-ir-daktaras-li-286-1423190

https://www.15min.lt/kultura/naujiena/literatura/knyga-apie-lape-atvere-kelius-i-indija-ir-amerika-286-1056960

https://www.15min.lt/kultura/naujiena/literatura/laimingo-vaiko-paieskos-metu-knygoje-vaikams-286-948848

https://www.knygukurejai.lt/post/knygos-anatomija-pasakojimas-apie-katina-ir-tulpe

https://www.knygukurejai.lt/post/knygos-anatomija-duobe

https://www.knygukurejai.lt/post/knygos-anatomija-paslap%C4%8Diausia-paslaptis 

https://www.ibbylietuva.lt/knygos/laime-yra-lape/

https://www.ibbylietuva.lt/knygos/drambliai-ejo-i-svecius/

https://www.ibbylietuva.lt/knygos/paslapciausia-paslaptis/

https://www.ibbylietuva.lt/knygos/diena-kai-nieko-nenutiko/

https://www.ibbylietuva.lt/knygos/kas-pazista-smiki-bilba/

https://www.ibbylietuva.lt/knygos/duobe/

https://www.ibbylietuva.lt/knygos/pasakojimas-apie-katina-ir-tulpe/

https://www.ibbylietuva.lt/knygos/seveliura/

https://www.ibbylietuva.lt/1-klasei/